આપણા વડાપ્રધાન મોદી સાહેબે એમને સામેથી બોલાવીને ઇલેક્શન લડવાની ઓફર આપી. પરેશભાઈ અવઢવમાં હતા, પરંતુ અંતે એમણે એ ઓફર સ્વીકારી અને ઇલેક્શન લડ્યા. એટલું જ નહીં, જીતીને મેમ્બર ઓફ પાર્લામેન્ટ પણ બન્યા. એમનાં પત્ની સ્વરૂપ રાવલ હવે ડૉ. સ્વરૂપ રાવલ છે. લંડનની જાણીતી યુનિવર્સિટીમાંથી ક્લાસરૂમમાં થિયેટરનો ઉપયોગ કેવી રીતે કરી શકાય એ વિશેનો થીસિસ લખીને સ્વરૂપબહેને પીએચ.ડી.ની ડિગ્રી લીધી. એમણે પણ થોડીક હિન્દી ફિલ્મોમાં કામ કર્યું, પરંતુ સ્વરૂપબહેને એક ઇન્ટરવ્યૂમાં કહ્યા મુજબ બંને જણાં ઘરની બહાર રહે અને વ્યવસાયમાં વ્યસ્ત રહે તો સંતાનોના ઉછેર પર ધ્યાન ઓછું અપાય.